

REPUBLIKA HRVATSKA

KARLOVAČKA ŽUPANIJA

OPĆINA SABORSKO

KLASA: 021-05/18-01/8

URBROJ: 2133/15-01-18-19

Saborsko, 19.prosinca 2018.

Temeljem članka 17., stavka 1. Zakona o sustavu civilne zaštite („Narodne novine“ broj 82/15), članka 59. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“ broj 49/17) te članka 31. Statuta Općine Saborsko („Glasnik Karlovačke županije“ broj 17/13, 4/18 i 12/18) Općinsko vijeće Općine Saborsko na svojoj 10.redovnoj sjednici, održanoj 19.prosinca 2018. godine, donosi

**PLAN RAZVOJA**

**sustava civilne zaštite na području Općine Saborsko za 2019. godinu s trogodišnjim financijskim učincima**

# 1. UVOD

Člankom 17. stavak 1. Zakona o sustavu civilne zaštite („Narodne novine“ broj 82/15) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Na temelju Analize o stanju sustava civilne zaštite na području Općine Saborsko za 2018. godinu, donosi se Plan razvoja sustava civilne zaštite na području Općine Saborsko za 2019. godinu s financijskim učincima za trogodišnje razdoblje (u daljnjem tekstu: Plan razvoja sustava civilne zaštite).

# 2. PLANSKI DOKUMENTI

U tabeli 1. navedeni su planski dokumenti i odluke koje je potrebno izraditi u 2019. godini.

Tablica 1: Popis planskih dokumenata i odluka koje je Općina Saborsko u potrebi izraditi u 2019.god.

|  |  |  |  |  |  |
| --- | --- | --- | --- | --- | --- |
| **R.Br.** | **Naziv dokumenta** | **Nositelj izrade** | **Izrađivač** | **Rok izrade** | **Donosi** |
| 1. | Odluka o donošenju Plana djelovanja civilne zaštite | Općinski načelnik | Općina | Veljača 2019. | Općinski načelnik |
| 2. | Plan vježbi civilne zaštite Općine za 2019.god. | Općinski načelnik | Općina | Siječanj 2019. | Općinski načelnik |
| 3. | Izrada elaborata za vježbu civilne zaštite | Stožer civilne zaštite | Upravljačka skupina | 30 dana prije održavanja vježbe civilne zaštite | Općinski načelnik |
| 4. | Smjernice za organizaciju i razvoj sustava civilne zaštite za vremensko razdoblje od 2019. do 2023.god. | Općinski načelnik | Općina | 2019. | Općinsko vijeće |

## 2.1. VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE

Općina Saborsko osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite (Pravilnik o vođenju evidencije pripadnika operativnih snaga sustava civilne zaštite („Narodne Novine“ broj 75/16).

Evidencija se ustrojava za:

* za članove Stožera civilne zaštite,
* za povjerenike i zamjenike povjerenika civilne zaštite,
* za koordinatore na lokaciji
* pravne osobe od interesa za sustav civilne zaštite.

Za operativne snage sustava civilne zaštite potrebno je izraditi planske dokumente sukladno Pravilniku o mobilizaciji, uvjetima i načinu rada operativnih snaga sustava civilne zaštite („Narodne Novine“ broj 69/16).

Općina Saborsko dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Karlovačkoj županiji te Državnoj upravi za zaštitu i spašavanje sukladno Pravilniku o vođenju evidencija pripadnika operativnih snaga sustava civilne zaštite ("Narodne Novine“ broj 75/16).

Nositelj i izrađivač: Općina Saborsko

Rok dostave podataka: 30. prosinca 2019.god.

Kontakt podatke (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

# 3. OPERATIVNE SNAGE SUSTAVA CIVILNE ZAŠTITE

## 3.1. STOŽER CIVILNE ZAŠTITE

Stožer civilne zaštite Općine Saborsko osnovan je Odlukom načelnika Općine Saborsko (KLASA: 022-05/16-02/1, URBROJ: 2133/15-02-16-17, Saborsko, 05.12.2017.god.). Izmjene i dopune Stožera civilne zaštite Općine Saborsko izvršene su Odlukom o izmjeni i dopuni Odluke o imenovanju Stožera civilne zaštite Općine Saborsko (KLASA: 022-05/17-02/1, URBROJ: 2133/15-02/17-45, Saborsko, 22.09.2017.god.)

Stožer civilne zaštite Općine Saborsko potrebno je:

* Upoznati s planom djelovanja civilne zaštite

Nositelj: Općina Saborsko

Izvršitelj: načelnik Stožera civilne zaštite i zamjenik načelnika Stožera civilne zaštite

Rok: lipanj 2019.god.

* Pripremiti i održati vježbu operativnih snaga sustava civilne zaštite

Nositelj: Općina Saborsko

Izvršitelj: Stožer civilne zaštite, upravljačka skupina i operativne snage sustava civilne zaštite.

Rok: Sukladno donesenom Planu vježbi civilne zaštite

## 3.2. OPERATIVNE SNAGE VATROGASTVA

U cilju spremnosti i brzog djelovanja vatrogasnog društva za 2019.god. u planu su sljedeće aktivnosti:

Tablica 2: Popis planiranih aktivnosti DVD-a Saborsko za 2019.god.

|  |  |
| --- | --- |
| **R.Br.** | **Plan aktivnosti u 2019.god.** |
| 1. | Unapređenje sustava zaštite od požara i vatrogastva na području djelovanja/odgovornosti društva |
| 2. | Učinkovita provedba vatrogasne djelatnosti na području djelovanja/odgovornosti društva |
| 3. | Pripremanje vatrogasnog sustava za sudjelovanje u sustavu zaštite i spašavanja |
| 4. | Osposobljavanje, usavršavanje i uvježbavanje članstva |
| 5. | Aktivnosti u pogledu podizanja razine vatrogasne kulture u lokalnoj zajednici |
| 6. | Gašenje požara i spašavanje ljudi i imovine ugroženih požarom i eksplozijom, pružanje tehničke pomoći u nezgodama i opasnim situacijama te obavljanje i drugih poslova u nesrećama, ekološkim nesrećama i sl. |
| 7. | Provedba poslova kontrole nad provedbom propisnih mjera zaštite od požara |
| 8. | Uključivanje u sustav zaštite i spašavanja prilikom velikih nesreća i katastrofa |
| 9. | Provedba teorijske nastave i praktičnih vježbi |
| 10. | Organizacija pokaznih vježbi i prezentacija |
| 11. | Provedba preventivnih pregleda |
| 12. | Rad s vatrogasnim podmlatkom i mladeži |
| 13. | Rad s natjecateljskim desetinama |
| 14. | Organizacija savjetovanja i seminara |
| 15. | Organizacija kulturnih, sportskih i drugih aktivnosti |
| 16. | Sudjelovanje u aktivnosti za zaštitu okoliša |
| 17. | Suradnja s tijelima jedinice lokalne i područne (regionalne) samouprave, tvrtkama, sredstvima javnog priopćavanja, drugim organizacijama radi unapređenja vatrogastva i zaštite od požara |
| 18. | Obavljanje uslužnih djelatnosti (servisiranje vatrogasnih aparata, održavanje vatrogasne tehnike i sl.) u skladu s važećim propisima |
| 19. | Organizacija i provedba drugih aktivnosti potrebnih za ostvarivanje ciljeva društva |

Nositelj: Dobrovoljno vatrogasno društvo Saborsko

Izvršitelj: Dobrovoljno vatrogasno društvo Saborsko

Rok: 2019.god.

## 3.3. HRVATSKI CRVENI KRIŽ – Gradsko društvo Crvenog križa Ogulin

Gradsko društvo Crvenog križa Ogulin u cilju spremnosti za angažiranjem u akcijama zaštite i spašavanja u 2019. godini planira:

Gradsko društvo Crvenog križa Ogulin kontinuirano se priprema za eventualna krizna stanja. Prvenstveno mu je namjera uključiti nove volontere i što kvalitetnije ih pripremiti za eventualne krizne situacije, međutim problem je što u kriznim situacijama nisu u mogućnosti opremiti volontere i djelatnike s nužnom opremom.

Tablica 3: Popis potrebne materijalno - tehničke opreme i sredstava koja nedostaju GDCK Ogulin

|  |  |
| --- | --- |
| **R.Br.** | **Oprema koja nedostaje, a bila bi nužna u provođenju mjera i aktivnosti civilne zaštite** |
| 1. | Uniforme i pripadajuća oprema (čizme, jakne, hlače, prsluci za sve članove) |
| 2. | Vozilo za redovne i izvanredne djelatnosti |
| 3. | Poljski kreveti |
| 4. | Isušivači vlage |
| 5. | Torbice prve pomoći i sanitetski materijal |
| 6. | Deke, jastuci, popluni |

Nositelj: Gradsko društvo Crvenog križa Ogulin

Izvršitelj: Gradsko društvo Crvenog križa Ogulin

Rok: 2019.god.

## 3.4. HRVATSKA GORSKA SLUŽBA SPAŠAVANJA (HGSS) – Stanica Ogulin

Hrvatska gorska služba spašavanja – Stanica Ogulin u cilju spremnosti za angažiranjem u akcijama zaštite i spašavanja u 2019. godini planira provesti:

Tablica 4: Popis planiranih aktivnosti HGSS – Stanica Ogulin za 2019.god.

|  |  |
| --- | --- |
| **R.Br.** | **Plan aktivnosti u 2019.god.** |
| 1. | Završavanje ispita za gorskog spašavatelja |
| 2. | Edukacija i preventivno djelovanje na području Karlovačke županije |
| 3. | spašavanje |

Tablica 5: Popis potrebne materijalno - tehničke opreme i sredstava koja nedostaju HGSS – Stanica Ogulin

|  |  |
| --- | --- |
| **R.Br.** | **Oprema koja nedostaje, a bila bi nužna u provođenju mjera i aktivnosti civilne zaštite** |
| 1. | Gumeni čamac |
| 2. | Suha odijela |
| 3. | Plutajuće uže |
| 4. | Suhe torbe |

Nositelj: Hrvatska gorska služba spašavanja – Stanica Ogulin

Izvršitelj: Hrvatska gorska služba spašavanja – Stanica Ogulin

Rok: 2019.god.

## 3.5. POVJERENICI CIVILNE ZAŠTITE I NJIHOVI ZAMJENICI

Temeljem odredbe članka 34. stavak 1. Zakona o sustavu civilne zaštite („Narodne Novine“ broj 82/15), a sukladno Odluci o donošenju Procjene rizika od velikih nesreća za Općinu Saborsko (KLASA: 021-05/17-01/6, URBROJ: 2133/15-01-17-18, Saborsko, 22.09.2017.god.) Općinski načelnik Općine Saborsko donosi Odluku o imenovanju povjerenika civilne zaštite i njihovih zamjenika za područje Općine Saborsko (KLASA: 810-01/18-01/3, URBROJ: 2133/15-02-18-4, Saborsko, 16.08.2018.god.).

Povjerenici civilne zaštite i njihovi zamjenici imenuju se za ulicu, naselje ili grupe naselje Općine Saborsko, a sukladno kriteriju 1 povjerenik i 1 zamjenik povjerenika za maksimalno 300 stanovnika.

Povjerenici civilne zaštite i njihovi zamjenici imenovani su kako sljedi**:**

* Za grupu naselja: Begovac, Blata i Lička Jesenica (1 povjerenik i 1 zamjenik povjerenika na ukupno 170 stanovnika)
* Za naselje Saborsko (2 povjerenika i 2 zamjenika povjerenika na ukupno 462 stanovnika).

Upoznavanje Povjerenika civilne zaštite sa Zakonom o sustavu civilne zaštite („Narodne Novine“ broj 82/15) a prije svega o:

* Djelovanju sustava civilne zaštite i načelima sustava civilne zaštite,
* Obavezama jedinica lokalne i područne (regionalne) samouprave u provođenju zakonskih obveza definiranih Zakonom o sustavu civilne zaštite,
* Obavezama povjerenika civilne zaštite u izvršavanju njihovih zadaća,
* Upoznavanje povjerenika civilne zaštite s Procjenom rizika od velikih nesreća te Planom djelovanja civilne zaštite i zadaćama koje proizlaze iz Plana djelovanja civilne zaštite
* Osposobljavanje povjerenika civilne zaštite i njihovih zamjenika
* Izrada mobilizacijskih dokumenta

Nositelj: Općina Saborsko

Izvršitelj: Općina Ogulin u suradnji s Područnim uredom za zaštitu i spašavanje

Rok: lipanj 2019.god.

* Evidencija povjerenika i zamjenika povjerenika, ažuriranje osobnih podataka

Nositelj: Općina Saborsko

Izvršitelj: Općina Saborsko

Rok: kontinuirano tijekom godine

## 3.6. KOORDINATORI NA LOKACIJI

Sukladno specifičnostima izvanrednog događaja, načelnik Stožera civilne zaštite određuje koordinatora na lokaciji. Koordinator na lokaciji procjenjuje nastalu situaciju i njezine posljedice na terenu te u suradnji s nadležnim Stožerom civilne zaštite usklađuje djelovanje operativnih snaga sustava civilne zaštite, poradi poduzimanja mjera i aktivnosti za otklanjanje posljedice izvanrednog događaja, temeljem čl. 26. st. 2. Pravilnika o mobilizaciji, uvjetima i načinu rada operativnih snaga sustava civilne zaštite („Narodne novine“ broj 69/16).

Na temelju članka 35. Zakona o sustavu civilne zaštite („Narodne novine“ broj 82/15), a sukladno Odluci o donošenju Procjene rizika od velikih nesreća za Općinu Saborsko (KLASA: 021-05/17-01/6, URBROJ: 2133/15-01-17-18, Saborsko, 22.09.2017.god.) načelnik Stožera civilne zaštite Općine Saborsko donosi Odluku o imenovanju koordinatora na lokaciji Općine Saborsko (KLASA: 810-01/18-01/3, URBROJ: 2133/15-04-18-3, Saborsko, 16.08.2018.god.).

Koordinator na lokaciji u slučaju velike nesreće i katastrofe je osoba koja koordinira aktivnosti operativnih snaga sustava civilne zaštite na mjestu intervencije. Za područje Općine Saborsko imenovano je 6 koordinatora na lokaciji i to za sljedeće rizike:

* Potres
* Poplave; Poplave izazvane izlijevanjem kopnenih vodenih tijela
* Ekstremne vremenske pojave; Ekstremne temperature
* Epidemije i pandemije
* Požar otvorenog tipa
* Opasnost od mina.
* Evidencija koordinatora na lokaciji, ažuriranje osobnih podataka

Nositelj: Općina Saborsko

Izvršitelj: Općina Saborsko

Rok: kontinuirano tijekom godine

## 3.7. PRAVNE OSOBE OD INTERESA ZA SUSTAV CIVILNE ZAŠTITE

Temeljem odredbe članka 17. stavak 1. podstavak 3. Zakona o sustavu civilne zaštite (Narodne Novine broj 82/15), a sukladno Zaključku o prihvaćanju donošenja Procjene rizika od velikih nesreća za Općinu Saborsko (KLASA: 021-05/17-01/6, URBROJ: 2133/15-01-17-18, od 22. rujna 2017. godine) te Suglasnosti Državne uprave za zaštitu i spašavanja – Područnog ureda za zaštitu i spašavanje Karlovac KLASA: 810-01/17-01/01, URBROJ: 543-06-01-17-7, Karlovac, 24.01.2017.god.) Općinsko vijeće Općine Saborsko donosi Odluku o određivanju pravnih osoba od interesa za sustav civilne zaštite Općine saborsko (KLASA: 021-05/18-01/3, URBROJ: 2133/15-01-18-4, Saborsko, 30.04.2018.god.).

Pravna osoba od interesa za sustav civilne zaštite na području Općine Saborsko je:

* SABKOM d.o.o.

Za pravne osobe potrebno je izraditi odluke (Izvod iz Plana djelovanja) kojim se utvrđuju konkretne zadaće iz Plana djelovanja civilne zaštite.

Nositelj: Općina Saborsko

Izvršitelj: Općina Saborsko

Rok: travanj 2019.god.

Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne Novine“ broj 49/17) pravne osobe koje su odlukom Općinskog vijeća određene od interesa za sustav civilne zaštite dužne su izraditi operativni plan civilne zaštite.

Pravne osobe operativni plan izrađuju na temelju dobivene odluke Općinskog načelnika.

Pravne osobe operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

Nositelj: Općina Saborsko

Izvršitelj: Pravna osoba od interesa za sustav civilne zaštite

Rok: 2019.god.

* Evidencija pravnih osoba od interesa za sustav civilne zaštite, ažuriranje osobnih podataka

Nositelj: Općina Saborsko

Izvršitelj: Općina Saborsko

Rok: kontinuirano tijekom godine

# 4. SUSTAV UZBUNJIVANJA GRAĐANA

Cilj: uspostava sustava uzbunjivanja. U organizaciji zaštite i spašavanja u Općini, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava zaštite i spašavanja, stoga je potrebno:

* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa
* provjeriti čujnost sirena na području Općine Saborsko.

Izvršitelji: Operateri (vlasnici objekata s opasnim tvarima), Područni ured za zaštitu i spašavanje Karlovac, Dobrovoljna vatrogasna društva i Općina Saborsko.

# 5. FINANCIRANJE SUSTAVA CIVILNE ZAŠTITE

Cilj: racionalno, funkcionalno i učinkovito djelovanje sustava civilne zaštite. Prema Zakonu o sustavu civilne zaštite („Narodne Novine“ broj 82/15) izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Prema tome, u proračunu Općine Saborsko za 2019.god., u skladu s ostalim posebnim propisima, implementirat će se sljedeće stavke:

Konto 38111 –tekuće donacije zdravstvenim neprofitnim organizacijama -DVD Saborsko 160.000,00

Konto 38118 –tekuće donacije humanitarnim organizacijama -CRVENI KRIŽ - 16.000,00

Konto 38119 –Ostale tekuće donacije- HGSS - 5.000,00

# 6. ZAKLJUČAK

Donošenjem Zakona o sustavu civilne zaštite („Narodne novine“ broj 82/15) i zakonskih akata proizlaze zadaće i okvirna dinamika provođenja poslova u sustavu civilne zaštite Općine Saborsko.

Donošenjem Procjene rizika od velikih nesreća te drugih akata od interesa za sustav civilne zaštite došlo je do redefiniranja operativnih snaga sustava civilne zaštite Općine Saborsko te su sukladno tome izrađeni novi planski dokumenti iz područja civilne zaštite.

Izradom baze podataka o vođenju evidencije operativnih snaga sustava civilne zaštite, načinom popune operativnih snaga civilne zaštite, rukovođenja operativnim snagama sustava civilne zaštite, opremanjem i drugim zadaćama Općina Saborsko dobiva veliku autonomiju u provođenju zadaća i poslova iz područja civilne zaštite.

U 2019.god. potrebno je redovno održavati sustav civilne zaštite te pravovremeno, sukladno odredbama Zakona o sustavu civilne zaštite („Narodne novine“ broj 82/15) dostavljati potrebne podatke nadležnim tijelima.

Preuzimanjem obaveza nameću se i sve veća ulaganja u sustav civilne zaštite kako u materijalnim sredstvima tako i u ljudskim potencijalima u cilju spremnog djelovanja u ostvarivanju zaštite i spašavanja ljudi, materijalnih i kulturnih dobara i okoliša u velikim nesrećama i katastrofama.

**Predsjednik Općinskog vijeća**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**